До

Общински съвет Кайнарджа

ДОКЛАДНА ЗАПИСКА

От Любен Жеков Сивев-кмет на община Кайнарджа

 Относно: отмяна на Наредба за опазване на обществения ред и чистотата в Община Кайнарджа и приемане на нова

 Уважаеми Общински съветници,

 Наредба за опазване на обществения ред и чистотата на територията на Община Кайнарджа е приета с Решение № **259** по Протокол № **28** от сесия на Общински съвет Кайнарджа, проведена на 08.05.2007г., актуализирана през 2016 г. с Решение № 43 по Протокол № 6 от 22.01.2016 год.

 Във връзка с протест от Стефка Ганчева-прокурор в Окръжна прокуратура Силистра, с изх. № 1542/18 от 12.10.2018 г. е образувано адм. д № 178/2018 г., по описана АС – Силистра. Протестът е срещу Наредба за опазване на обществения ред и чистотата в Община Кайнарджа, наричана по-долу за краткост „наредбата“, приета с Решение № 259 от 08.05.2007 г. на Общински съвет Кайнарджа. Оспорващият се позовава на допуснати съществени нарушения на административно-производствените правила - липса на мотиви и нарушаване на изискуемата се процедура.

 Атакуваната наредба регулира обществени отношения в областта на поддържане и опазване на обществения ред и чистотата в Община Кайнарджа.

 Процедурата по приемане на наредбата е започнала с докладна записка на кмета на Община Кайнарджа, цитирана в Протокол № 28 от 08.05.2007 г. на Общински съвет Кайнарджа. Предвид значителния период от време – 11 години, не бяхме в състояние да окомплектоваме преписката с посочената докладна записка, но предвид цитирането й в посочения протокол, не е налице съмнение относно съществуването й.

 С разпореждане № 540 от 15.10.2018 г. по цитираното по-горе административно дело, съдът задължи Общински съвет - Кайнарджа да представи доказателства, ако са налични, за предварително оповестяване на проекта на подзаконовия акт. В отговор не са представени или посочени доказателства за изпълнение на цитираното оповестяване, респективно уведомяване за проекта на наредбата.

 От наличните в преписката данни не може да се извлекат фактическите обстоятелства, послужили за формиране съдържанието на оспореният акт. До този извод е достигнал и представителя на Окръжна прокуратура- Силистра.

 Докладната записка е разгледана на заседание на Общински съвет Кайнарджа по протокол № 45 от 08.05.2007 г., на което от общо 13 съветника по списъчен състав, на заседанието и към момента на гласуването на процесните текстове, са присъствали 10 общински съветника. 9 от присъстващи са заявили положителен вот за предложения проект, един се е въздържал. В резултат е прието решение № 259, с което на основание чл. 22, ал. 1 от Закона за местното самоуправление и местната администрация /ЗМСМА/ е приета процесната оспорена наредба.

 При така изложеното, следва да се приеме, че административната преписка не съдържа цитираната в протокола докладна записка, в протокола от заседанието не са възпроизведени мотиви или коментар на мотиви. Няма и доказателства или посочване на такива за оповестяване на проекта на засегнатите от същия заинтересовани лица.

 Към момента на приемане на оспорената наредба -08.05.2007 г., е в сила Указ № 883 от 24.04.1974 г., в Редакция на ДВ, бр. 57 от 22.07.1980 г., който разписва следните правила за оповестяване: “Органът, който отговаря за изготвяне на законопроекта, го изпраща заедно с мотивите на заинтересуваните министерства, други ведомства или обществени организации, които организират неговото обсъждане и дават мотивирано становище/чл.15/.Видно от текста местният законодателен орган е имал задължение да изпрати проекта на заинтересовани лица – министерства или ведомства с ресор, свързан с правото на вероизповедание. В случая липсват доказателства за организиране на посочената възможност за обсъждане. Не е извършено уведомяване на заинтересовани министерства или ведомства с ресор, свързан с вероизповеданията. Липсата на осигурена възможност за участие на засегнатите лица в процеса на обсъждане на подлежащ на приемане подзаконов акт съставлява съществено нарушение на административно-производствените правила - отменително основание по чл. 146, т. 3 от АПК. Презумпцията на закона е, че, ако не беше допуснато, би могло да провокира подаване на възражение, което би могло да обуслови друго съдържание на волеизявлението.

 Коментираните по-горе основания налагат отмяната на наредбата – липса на предписаното от чл. 28, ал. 2 от ЗНА съдържание на мотиви и допуснатите съществени нарушения на административнопроизводствените правила по чл. 26, ал. 2 от ЗНА по отношение неосигуряване право на обсъждане на проекта, компрометират относимите по делото факти. Презумпцията на закона е, че ако не бяха допуснати процесуалните нарушения, то би могло волеизявлението на административния орган да е с друго съдържание,тъй като евентуалните възражения биха могли да се отразят на посоченото съдържание. Материалната законосъобразност на акта се преценява въз основа на приетите от административния орган факти и поради липсата им е невъзможен съдебния контрол спрямо цитираната материална законосъобразност.

 С оглед изложеното, след като се налага наредбата да бъде отменена, то следва да бъде приета нова, тъй като в противен случай няма да съществува нормативен акт, който да урежда обществените отношения, свързани с опазване на обществения ред на територията на Община Кайнарджа.

 Съгласно чл. 44, ал. 1, т. 4 от ЗМСМА, кметът на общината отговаря за опазването на обществения ред, а също така и съгласно чл. 17, ал. 1 от с. з. в сферата на компетентност на органите на местно самоуправление са и обществените отношения, свързани с общинско имущество. В тази връзка е необходимо съществуването на наредба, която да определя задълженията на физически и юридически лица, свързани спазването на обществения ред, собствеността и чистотата на община Кайнарджа.

 Във връзка с гореизложеното, предлагам на Общински съвет - Кайнарджа да вземе следните:

 **Р Е Ш Е Н И Я:**

 **На основание чл.21, ал.2 от ЗМСМА, Общински съвет Кайнарджа:**

 **ОТМЕНЯ** Наредба за опазване на обществения ред и чистотата на община Кайнарджа, приета с Решение № 259 от 08.05.2007 г. на Общински съвет Кайнарджа с последващи изменения, актуални към датата на депозиране на настоящата докладна.

 **ПРИЕМА** Наредба за опазване на обществения ред и чистотата на община Кайнарджа.

 Към настоящата Докладна записка прилагам: Проект на Наредба за опазване на обществения ред и чистотата на община Кайнарджа. Мотиви към проекта.

 Във връзка с изпълнение на изискванията на чл. 26, ал. 3 от Закона за нормативните актове, моля представения проект, ведно с мотивите да бъде публикуван на интернет страницата на Общински съвет Кайнарджа с цел провеждане на обществени консултации.

**ВНАСЯ КМЕТА НА ОБЩИНАТА:…………………..**

 / Л. Сивев /